**DOM ZA STARIJE OSOBE**

**„VOLOSKO“ OPATIJA**

Andrije Štangera 34

51410 Opatija

OIB: 25924713456

Broj RKP-a: 07737

Matični broj: 03090361

Šifra djelatnosti: 8730

Razina: 31

**BILJEŠKE UZ FINANCIJSKE IZVJEŠTAJE ZA RAZDOBLJE**

**SIJEČANJ-PROSINAC 2023. GODINE**

**SAŽETAK DJELOKRUGA RADA:**

Djelatnost Doma je pružanje socijalnih usluga funkcionalno ovisnim starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe.

Socijalne usluge jesu:

1. Smještaj

2. Pomoć u kući

Usluge mogu obuhvaćati slijedeće aktivnosti: brigu o zdravlju, njegu, fizikalnu terapiju, socijalni rad, aktivno provođenje vremena i radne aktivnosti, organiziranje prehrane u kući korisnika, obavljanje kućanskih poslova u kući korisnika, održavanje osobne higijene u kući korisnika, uređenje okućnice i tehničkih poslova u kući korisnika.

Osim pružanja socijalnih usluga Dom može provoditi posebne programe izvaninstitucionalne skrbi usmjerene na unapređenje položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar, ako su one u manjem opsegu ili se uobičajeno obavljaju uz te djelatnosti.

**BILJEŠKE UZ OBRAZAC PR-RAS**

**Bilješka br. 1**

**Razred 6** iskazuje prihode poslovanja koji su ostvareni u iznosu od 1.750.012,81 eura što je za 20,3 % više u odnosu na prošlogodišnje financijsko razdoblje.

Prihodi poslovanja rezultat su prihoda iz više izvora financiranja i to:

**Na skupini 63** evidentirane su pomoći iz inozemstva i od subjekata unutar općeg proračuna u vrijednosti od 6.434,45 eura.

* Tekuće pomoći proračunskim korisnicima iz proračuna koji im nije nadležan u iznosu od 6.434,45 eura odnose se na nastavak ostvarenja financijske podrške za smanjenje utjecaja porasta cijena energenata na temelju provedbe Javnog poziva od strane MRMSOSP-a. Ostvarene su sa 151,5 % u odnosu na prošlu godinu na što je utjecalo povećanje mjesečnog iznosa subvencije sa 530,89 eura na 540,00 eura te je osiguran kontinuirani nastavak provedbe financijske podrške za pružatelje socijalnih usluga čime je obuhvaćena cijela kalendarska godina.

**Skupina 64** označava evidentirane prihode od financijske imovine u iznosu od 18,45 eura što je za 20,7 % više u odnosu na 2022. godinu.

* Ostvarene kamate po žiroračunu - 18,45 eura

**Na skupini 65** prikazani su prihodi od upravnih i administrativnih pristojbi, pristojbi po posebnim propisima i naknada u iznosu od 915.592,54 eura što je za 12,2 % više u odnosu na isto razdoblje prethodne godine.

* Prihodi po posebnim propisima (iz vlastite djelatnosti) u ukupnom iznosu od 915.592,54 eura evidentiraju se kao:

- Prihodi od opskrbnine (smještaj), ručkova i pratnje korisnika - 908.021,87 eura

- Prihodi na temelju refundacija rashoda iz prethodnih godina - 494,60 eura

(prethodni pregled radnika pri zapošljavanju)

- Prihodi s naslova osiguranja (refundacije štete) - 7.076,07 eura

**Obrazloženje nastale razlike uslijed preračunavanja kuna u euro**

S obzirom da nije definiran određeni konto za knjiženje razlike nastale pri konverziji kune u euro, razlika u iznosu od 0,62 eura nastala pri fakturiranju odnosno pri naplati opskrbnina knjižena je kao smanjenje troška po izvoru 431201 (Prihodi za posebne namjene - proračunski korisnici) na kontu 3299 (Ostali nespomenuti rashodi poslovanja).

**Skupina 66** odnosi se na prihode od prodaje proizvoda i robe te pruženih usluga, prihode od donacija te povrata po protestiranim jamstvima u ukupnom iznosu od 6.606,08 eura što je za 95,5 % više u odnosu na isto financijsko razdoblje 2022. godine .

* Prihodi od pruženih usluga ostvareni su od najma poslovnog prostora za aparate za kavu i zakupa dijela nekretnine za reklamni prostor u iznosu od 3.671,03 eura.
* Prihodi od tekućih donacija u iznosu od 202,00 eura odnose se na donaciju sokovnika, aparata za kavu, auto guma i slično od strane fizičkih osoba.
* Prihodi od kapitalnih donacija fizičkih osoba i neprofitnih organizacija u iznosu od 2.733,05 eura obuhvaćaju drveni električni krevet, kuhinjski namještaj i opremu, trosjed, fotelju, kompjuter, televizor i slično.

**Na skupini 67** iskazani su prihodi iz nadležnog proračuna i od HZZO-a na temelju ugovornih obveza u iznosu od 821.361,29 eura što je za 30,2 % više u usporedbi sa 2022. godinu.

* Prihodi iz nadležnog proračuna za financiranje rashoda poslovanja u vrijednosti od 319.741,68 eura utrošeni su za pokriće rashoda za uređenje dijela okoliša, sanaciju više prostorija unutar objekta „A“, za sufinanciranje sve većih troškova plaća, energije, materijala i sirovina, sitnog inventara (napa i receiver) i auto guma, za rad Upravnog vijeća te za stručno usavršavanje zaposlenika. Prihodi za financiranje rashoda za nabavu nefinancijske imovine u vrijednosti od 25.461,94 eura utrošeni su za nabavu službenog vozila i za nabavu uredske opreme (kompjuter i printer) za potrebe radno okupacijskih i rekreativnih aktivnosti korisnika Doma.
* Prihodi iz decentraliziranih sredstava osigurani su u iznosu od 476.157,67 eura za podmirivanje rashoda za plaću i ostalih materijalnih rashoda (namirnica, energije, usluga tekućeg i investicijskog održavanja) te za nabavu nefinancijske imovine (vatrodojava u objektu „C“).

**Bilješka br. 2**

**Razred 3** iskazani su rashodi poslovanja u iznosu od 1.629.030,48 eura što je za 19,9 % više u odnosu na prošlogodišnje financijsko razdoblje.

Rashode poslovanja čine:

**Na skupini 31** evidentirani su rashodi za zaposlene u iznosu od 1.006.157,95 eura što je za 18,5 % više u odnosu na 2022. godinu. Na iskazanu vrijednost utjecalo je povećanje osnovice za obračun plaća u Javnim službama, povećanje postotka dodatka za rad nedjeljom temeljem Zakona o izmjenama i dopunama zakona o radu s 35 % na 50 %, povećanje koeficijenata složenosti poslova određenih radnih mjesta, povećanja iznosa materijalnih prava za zaposlene (regresa i božićnice), kao i isplata privremenog dodatka na plaću počevši od plaće za mjesec lipanj.

**Na skupini 32** prikazani su materijalni rashodi u vrijednosti od 616.549,64 eura što je za 22,7 % više u odnosu na 2022. godinu.

U okviru materijalnih rashoda veća odstupanja odnosno porast u odnosu na isto razdoblje prethodne godine imaju:

* Službena putovanja (edukacije zaposlenih - E-Qalin, izobrazba u području javne nabave) - povećanje 53,9 %
* Stručno usavršavanje zaposlenika (E-Qalin, Javna nabava, webinari i seminari o tekućim izmjenama obračuna plaće, ugovornih obveza i slično) - povećanje 44 %
* Materijal i sirovine (namirnice - povećanje cijena) - povećanje 21 %
* Materijal i dijelovi za tekuće i investicijsko održavanje (popravci zbog poplava i oluje te dotrajalosti opreme i namještaja) - povećanje 203,1 %
* Usluge tekućeg i investicijskog održavanja (sve veća potreba za popravcima zbog dotrajalosti opreme i zbog održavanja novih sustava praćenja potrošnje energenata i vatrodojave) - povećanje 59,3 %
* Komunalne usluge (povećanje cijena, odvoz glomaznog otpada zbog čišćenja više prostorija Doma) - povećanje 26,7 %
* Zdravstvene i veterinarske usluge (sistematski pregledi) - povećanje 148 %
* Računalne usluge (prelazak s programa ProFi na Riznicu - OS, SI i materijalno i skladišno poslovanje) - povećanje 28 %
* Ostale usluge (usluge šivanja zbog iskoristivosti postojećeg materijala) - povećanje 61,7 %
* Ostali nespomenuti rashodi poslovanja (parnični trošak kod isplate razlike plaća za 2016. i 2017. godinu - socijalna radnica) - povećanje 50,2 %

Veća smanjenja materijalnih rashoda u odnosu na prošlu godinu odnose se na smanjenje rashoda za nabavu službene, radne i zaštitne odjeće i obuće, za usluge promidžbe i informiranja te za intelektualne i osobne usluge.

**Na skupini 34** prikazani su financijski rashodi u iznosu od 609,24 eura što je za 20,5 % manje u odnosu na 2022. godinu (veći trošak bankarskih usluga i usluga platnog prometa međutim manji trošak zateznih kamata).

**Na skupini 37** iskazane su naknade građanima u iznosu od 5.713,65 eura što je za 5,5 % manje u odnosu na 2022. godinu. Razlog je usklađenje mirovina u dva navrata tokom godine.

**Bilješka br. 3**

Razred 7 u odnosu na prethodnu 2022. godinu, nema ostvarene prihode s obzirom da su prihodi od prodaje nefinancijske imovine (stanovi) otplaćeni u cijelosti u 2022. godini.

**Bilješka br. 4**

**Razred 4** obuhvaća rashode za nabavu nefinancijske imovine u iznosu od 60.228,99 eura što je za 25,80 % manje u odnosu na 2022. godinu kada je uloženo u sustav vatrodojave u objektima „A“ i „B“, u projekt uštede energije, nabavu klima, kipera i ostale potrebne opreme.

Rashodi za nabavu nefinancijske imovine u 2023. godini nastali su nabavom novog službenog vozila, nabavom sustava vatrodojave u objektu „C“ te nabavom ostale opreme nužne za svakodnevni rad Doma (klima uređaja, kolica za prijevoz posteljine, medicinskih kreveta, kompjutera, printera, pijanina, kosilice, kontrolera za daljinsko očitanje količine lož ulja u tanku kao i natpisne ploče, šifrarnika, postolja za perilicu). Na visinu rashoda za nabavu nefinancijske imovine također je utjecalo i ulaganje u računalne programe zbog prelaska vođenja OS i SI, materijalnog i skladišnog poslovanja iz programa ProFi u program Riznica te kapitalne donacije (medicinski krevet, trosjed, kuhinjski namještaj i uređaji, TV i slično).

**Bilješka br. 5**

**Na šifri X678** iskazani su ukupni prihodi i primici u iznosu od 1.750.012,81 eura što je za 20,3 % više u odnosu na 2022. godinu.

**Na šifri Y345** iskazani su ukupni rashodi i izdaci u iznosu od 1.689.259,47 eura što je za 17,3 % više u odnosu na 2022. godinu.

Višak prihoda nad rashodima rezultirao je viškom prihoda i primitaka u iznosu 60.753,34 eura.

Višak prihoda nad rashodima rezultirao je viškom prihoda i primitaka u vrijednosti od 60.753,34 eura dok preneseni manjak iz 2022 godine iznosi 51.169,63 eura. Sučeljavanjem financijskog rezultata iz prethodne 2022. godine i financijskog rezultata 2023. godine ostvaren je ukupni višak prihoda i primitaka u iznosu od 9.583,71 eura.

**Bilješka br. 6**

**Na šifri 11 K** iskazano je stanje novčanih sredstava na kraju izvještajnog razdoblja u iznosu od 73.821,42 eura što je za 227 % više u odnosu na kraj izvještajnog razdoblja prethodne godine.

**BILJEŠKE UZ OBRAZAC BILANCU**

Razlika u iznosu početnog stanja na dan 01. siječnja 2023. godine i stanja na 31. prosinca 2022. godine nastala je zbog usklađivanja razlika između analitičkih i sintetičkih evidencija zbog preračunavanja iznosa iz kuna u eure i uspostavljanja bilančne ravnoteže.

Prilikom preračuna zaključnih stanja u kunama na dan 31.12.2022. u početna stanja u eurima na dan 01.01.2023. godine nastala je razlika između ukupne vrijednosti imovine (aktive) i ukupne vrijednosti obveza i vlastitih izvora (pasive) u iznosu od 0,04 eura. Razlika je iskazana na teret vlastitih izvora (kapitala) zbog čega je uvećan iznos preostalog manjka u 2022. godini s 51.169,59 eura na 51.169,63 eura te je usklađena bilanca stanja odnosno nema razlike između aktive i pasive.

U 2023. godini provodilo se usklađenje sintetike i analitike osnovnih sredstava koje se vodilo u dva računovodstvena programa (ProFi i Riznica) te je uspješno usklađeno.

**Na šifri B001** iskazana je vrijednost imovine u iznosu od 2.288.406,12 eura, što je za 1,9 % više u odnosu na početak proračunske godine.

**N**efinancijska imovina na **šifri B002** u iznosu od 2.102.510,45 eura, što je za 1,30 % manje u odnosu na prethodnu godinu, zbog provedene amortizacije. Nefinancijska imovina odnosi se na:

* Neproizvedenu dugotrajnu imovinu odnosno materijalnu imovinu u iznosu od 60.074,77 eura.
* Proizvedenu dugotrajna imovinu u iznosu od 2.042.435,68 eura koju sačinjavaju:

Građevinski objekti - 1.695.269,79 eura

Postrojenja i oprema - 108.876,85 eura

Prijevozna sredstva - 24.134,94 eura

Knjige, umjetnička djela i ostale izložbene vrijednosti - 1.312,79 eura

Nematerijalna proizvedena imovina - 212.841,31 eura

Financijska imovina (**razred 1**) iznosi 185.895,67 eura, a odnosi se na:

* Novac u banci i blagajni - 73.821,42 eura
* Potraživanja od HZZO-a - 7.576,66 eura
* Potraživanja za prihode poslovanja - 13.973,44 eura
* Rashode budućih razdoblja - 90.524,15 eura

Potraživanja od HZZO-a u iznosu od 7.576,66 eura odnose se na obračunate i isplaćene naknade za bolovanje preko 42 dana (10,11,12/2023) koje će se refundirati u 2024. godini.

Potraživanja za prihode poslovanja za opskrbnine, ručkove i pratnju u iznosu od 13.973,44 eura odnose se na obračunate prihode za prosinac 2023. godine, a koji će biti naplaćeni u 2024. godini.

Rashodi budućih razdoblja iznose 90.524,15 eura, a odnose se na obračunatu plaću za prosinac 2023. godine koja se isplaćuje u siječnju 2024. godine. Rashodi su za 16,3 % veći u odnosu na 2022. godinu jer je plaća rasla kroz nekoliko mjesečnih obračuna u toku godine.

**Na šifri B003** iskazana je vrijednost obveza i vlastitih izvora u iznosu od 2.288.406,12 eura.

Obveze (**razred 2**) iznose 162.317,95 eura, a odnose se na:

* Nedospjele obveze za zaposlene u iznosu od 92.623,79 eura
* Obveze za materijalne rashode u iznosu od 60.697,58 eura od čega su dospjele obveze u iznosu od 2.296,88 eura, a nedospjele u iznosu od 58.400,70 eura.
* Obveze za financijske rashode (bankarske usluge i usluge platnog prometa te zatezne kamate) u iznosu od 56,31 eura što je za 29,3 % manje u odnosu na prethodnu godinu.
* Ostale tekuće obveze u iznosu od 816,35 eura što je za 93,1 % manje u odnosu na prethodnu godinu zbog povrata jamstava za uredno ispunjenje ugovora.
* Nedospjele obveze za nabavu nefinancijske imovine u iznosu od 8.123,92 eura.

**Na šifri 9** prikazana je vrijednost vlastitih izvora u iznosu od 2.126.088,17 eura, a čine ih:

* Vlastiti izvori iz proračuna - 1.180.669,40 eura
* Ostali vlastiti izvori - 921.861,62 eura
* Višak prihoda - 9.583,71 eura
* Obračunati prihodi poslovanja - 13.973,44 eura

**Na šifri 922** nakon utvrđivanja rezultata, s obzirom da se sredstvima evidentiranim na prihodima redovnog poslovanja u razredu 6 financirala nabava nefinancijske imovine razreda 4, provedena je korekcija rezultata te je ostvaren višak prihoda u iznosu od 9.583,71 eura.

**Na šifri 991** iskazuje se vrijednost izvanbilančnih zapisa u iznosu od 54.489,54 eura, a odnosi se na instrumente osiguranja plaćanja za uredno ispunjenje ugovora o nabavi roba, radova i usluga i jamstvo za otklanjanje nedostataka u jamstvenom roku.

**BILJEŠKE UZ OBRAZAC RAS-funkcijski**

**Na šifri 10** iskazan je iznos od 1.689.259,47 eura koji se odnosi na rashode za pružene usluge u socijalnoj zaštiti (podgrupa starost), a veći je za 17,3 % u odnosu na 2022. godinu kao rezultat povećanja rashoda.

**BILJEŠKE UZ OBRAZAC P-VRIO**

U 2023. godini nije bilo promjena u vrijednosti i obujmu imovine i obveza koje nisu posljedica prihoda odnosno rashoda niti novčanog tijeka iskazanih na šifri 915.

**BILJEŠKE UZ OBRAZAC OBVEZE**

**Na šifri V006** iskazano stanje obveza na kraju izvještajnog razdoblja 31.12.2023. godine u vrijednosti od 162.317,95 eura, sačinjava:

* Stanje dospjelih obveza na kraju izvještajnog razdoblja u iznosu od 2.296,88 eura, a obuhvaća obveze za materijalne rashode.

* Stanje nedospjelih obveza na kraju izvještajnog razdoblja iskazano je u vrijednosti od 160.021,07 eura. Nedospjele obveze za rashode poslovanja iznose 151.897,15 eura dok nedospjele obveze za nabavu nefinancijske imovine iznose 8.123,92 eura. Iznos nedospjelih obveza suma je nedospjelih obveza za predujmove (opskrbnine), nedospjelih obveza za plaću za 12/23, obveza za materijalne troškove zaposlenika (otpremnina, jubilarna nagrada) te nedospjelih faktura dobavljača.

Opatija, 26.01.2024. godine

Voditeljica financijsko-računovodstvenih Ravnateljica

poslova

Sanja Dombrovski, mag. oec. Gordana Saršon, mag. paed.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_